CELEX: 62016CN0422
Language: hu
Date: 2016-08-01 00:00:00
Title: C-422/16. sz. ügy: A Landgerichts Trier (Németország) által 2016. augusztus 1-jén benyújtott előzetes döntéshozatal iránti kérelem – Verband Sozialer Wettbewerb e.V. kontra TofuTown.com GmbH

26.9.2016   
            
            
               HU
            
            
               Az Európai Unió Hivatalos Lapja
            
            
               C 350/17
            
         A Landgerichts Trier (Németország) által 2016. augusztus 1-jén benyújtott előzetes döntéshozatal iránti kérelem – Verband Sozialer Wettbewerb e.V. kontra TofuTown.com GmbH
   (C-422/16. sz. ügy)
   (2016/C 350/22)
   Az eljárás nyelve: német
   
      A kérdést előterjesztő bíróság
   
   Landgerichts Trier
   
      Az alapeljárás felei
   
   
      Felperes: Verband Sozialer Wettbewerb e.V.
   
      Alperes: TofuTown.com GmbH
   
      Az előzetes döntéshozatalra előterjesztett kérdések
   
   
               1)
            
            
               Értelmezhető-e úgy a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendelet (1) (a továbbiakban: 1308/2013/EU rendelet) 78. cikkének (2) bekezdése, hogy a VII. melléklet értelmében vett meghatározásoknak, megjelöléseknek és kereskedelmi megnevezéseknek 
                     nem
                   kell megfelelniük az e mellékletben szereplő megfelelő feltételeknek, ha a megfelelő meghatározásokat, megjelöléseket és kereskedelmi megnevezéseket magyarázó, illetve leíró toldatok (mint például „tofuvaj” egy tisztán növényi termékre vonatkozóan) egészítik ki?
            
         
               2)
            
            
               Úgy kell-e értelmezni az 1308/2013/EU rendelet VII. melléklete III. részének 1. pontját, hogy a „tej” kizárólag az egy vagy több fejésből nyert rendes tőgyváladékot jelenti, az ahhoz történő hozzáadás vagy abból történő kivonás nélkül, vagy a „tej” kifejezés – adott esetben magyarázó fogalmak, mint például a „szójatej” hozzáillesztésével – növényi (vegán) termékekre is alkalmazható azok forgalmazása során?
            
         
               3)
            
            
               Úgy kell-e értelmezni az 1308/2013/EU rendelet 78. cikkéhez kapcsolódó VII. melléklet III. részének 2. pontját, hogy az ott 2. a) pont alatt konkrétan felsorolt megjelölések, mint különösen a „savó”, „tejszín”, „vaj”, „író”, „sajt”, „joghurt” vagy a „tejföl” stb. fogalom kizárólag tejtermékeket jelentenek, vagy (állati eredetű) tej nélkül készült, tisztán növényi/vegán termékek is az 1308/2013/EU rendelet VII. melléklete III. része 2. pontjának hatálya alá tartozhatnak?
            
         
      (1)  HL L 347., 671. o.